ભારતીય બેટ્સમેન યુવરાજ સિંહ 14 જુલાઇના રોજ લંડન ખાતે એક ચેરેટી ઑક્શન યોજવાનો છે, આ હરાજીમાંથી જે રકમ મળશે તેનો ઉપયોગ કેન્સર પીડીત દર્દીઓની સારવાર માટે ખર્ચ કરવામાં આવશે. નોંધનીય છેકે, યુવરાજ સિંહ કેન્સર જેવી ગંભીર બિમારીને માત આપીને વિશ્વભરના કેન્સર પીડીતોને એક ઉત્કૃષ્ઠ ઉદાહરણ પુરુ પાડ્યું છે. આ હરાજી લંડનના હિલ્ટન, પાર્ક લેન ખાતે યોજાશે. જેમાં વિરાટ કોહલી, સચિન તેંડુલકર, કેવિન પીટરસન, રાહુલ દ્વવિડ અને સૌરવ ગાંગુલી હાજરી આપવાના છે. આ હરાજી દરમિયાન ભારતીય કોમેડિયન કપિલ શર્મા પોતાની ખાસ એક્ટ રજૂ કરવાનો છે.